# „Együtt úszik az egész család” – mozgalom

Szülőknek díjmentes technikajavítás minden szombaton 9-10 óra között.

Szeretettel várjuk azokat a kedves elszánt Szülőket, (akiknek a gyermekei az Életünk a Mozgás Alapítvány úszótanfolyamain vagy magánóráin tanulnak úszni) a szombat délelőtti 9-10 óra közötti ingyenes felnőtt úszásórára, ahol a már elsajátított úszásnem technikáján szükség esetén csiszolunk, hogy még eredményesebben, könnyedébben tudjon a későbbiekben a gyermekeivel úszni, nem beszélve a példamutatásról.

## Szeretettel várunk minden vízszerető, úszni vágyó gyermeket 3-tól 18 éves korig a szeptemberben induló úszótanfolyamaink valamelyikére, illetve magánóráinkra:

# - szombatonként 9 - 10 óra között csoportos úszásoktatás a mélyvízben

7-8 éves kortól 18 éves korig vízbiztos, bátor, vizet szerető gyerekeknek ajánljuk, akik már biztonsággal beleugranak a mélyvízbe, és valamelyik úszásnemben kiúsznak a medence szélére.
Várjuk a már jól úszó diákokat is, akik szeretnek úszni, szeretnék megtanulni a versenyúszás technikáját, rajtokat, fordulókat, célba érkezést, akiknek céljuk, hogy rendszeresen sportoljanak, egészségesen éljenek.
Továbbá várjuk azokat a diákokat, akik szeretik a kihívásokat, a megmérettetéseket, szeretnék legyőzni magukat, vagy akiknek csak céljuk az öbölátúszás (Balatonfüred-Tihany), a Balaton-átúszás (Révfülöp-Balatonboglár) teljesítése.

Eredményességünk ennél a csoportnál az azonnali hibajavításban, technikajavításban rejlik.

Az óra 45 perc úszásoktatásból, edzésből áll, a mélyvízben a közönségtől elkülönített, szélső bérelt pályán.
Az úszást 15 perc szabad játék követi.

# - szombatonként 9.45 - 10.45 óra között kis létszámú csoportos úszásoktatás a nagyvízben és a kisvízben

Azoknak a 6-8 éves gyerekeknek ajánljuk, akik már valamilyen formában részt vettek úszásoktatáson és nem félnek a már elsajátított úszástudásukat (siklás, gyorsúszó, hátúszó lábtempó segédeszközzel) a mélyvízben gyakorolni.
Ebben a csoportban egyszerre maximum 6 gyermekkel foglalkozunk az eredményes és gyors úszástanulás érdekében.
A nagyvízben a szélső bérelt pályán kb. 15-20 percet úsznak a gyerkőcök, majd amikor már elfáradtak, esetleg kicsit fáznak a 27 fokos vízben, a biztonságos, meleg 32 fokos kisvízben folytatjuk az úszás tanulását kb. 25-30 percen keresztül. Az óra után a jól megérdemelt 15 perc szabad játék következik.
Célunk, hogy a gyerekek (természetesen életkortól, egyéntől függően) egy tanév alatt, el tudják sajátítani a hátúszás, a gyorsúszás, a mellúszás helyes technikáját és megismerkedhessenek a pillangóúszással is.

# - szombatonként 10.30 - 11.30 óra között kis létszámú csoportos, játékos vízhez szoktatás (4,5 - 6 éves kor között), úszásoktatás (5,5 - 7 éves kor között) a kismedencében

A vízhez szoktató csoportba 4,5 éves kortól 6 éves korig várjuk a vízszerető gyerekeket.
Nagyon fontosnak tartjuk a kisgyermekek vízhez szoktatására szánt idő minőségét, mennyiségét, ezért is emeltük meg az óra időtartamát 45 percről 60 percre, hogy a gyerekek minél többet tudjanak játékos formában észrevétlenül tanulni.
Az úszásoktatásra 5,5 éves kortól 7 éves korig várjuk a gyermekeket. Mindkét csoport maximum létszáma 5-6 fő, mert tapasztalataink szerint egy úszóoktató, úszóedző maximum ennyi gyermekkel tud eredményesen foglalkozni egy időben.

# Magánórák:

3 éves kortól vállaljuk a kisgyermekek játékos vízhez szoktatását, a későbbiekben úszásoktatását.

Kiknek ajánljuk a magánórákat?

- A 3 - 4,5 éves kisgyermekeknek, akik szeretik a vizet, nagyon bátrak, és Szüleik szeretnék, ha elsajátítanák az úszás alapjait, és mielőbb vízbiztosak lennének;

- A csoportban nem eredményesen fejlődő gyermekeknek úszásoktatásra;

- Serdülő kamaszoknak gyógyúszásra, gyógytornásszal történő konzultálás után;

- Elszánt felnőtteknek, akik azt érzik, hogy itt az ideje megtanulni úszni.

# Hétköznapi tanfolyamaink

A szombati tanfolyamaink mellett ebben a tanévben októbertől indítunk hétköznap is (szerdán és pénteken) kis létszámú csoportos vízhez szoktatást, úszásoktatást a kisvízben.

Játékos vízhez szoktatás 4,5 éves kortól 6 éves korig, szerdán és pénteken 17-18 óra között kis létszámú csoportban, egyszerre maximum 5-6 gyermekkel.

Játékos úszásoktatás 5,5 éves kortól 7 éves korig, szerdán és pénteken 17-18 óra között kis létszámú csoportban, egyszerre maximum 5-6 gyermekkel.
Az óra ideje 60 perc, mert nagy hangsúlyt fektetünk a kisgyermekek vízhez való viszonyára, a víz megszerettetésére, vízbiztonságának megszerzésére.

Érdeklődni és jelentkezni Bálint Adánál lehet a balint.ada@eletunkamozgas.hu címen vagy a 70 2859251 telefonszámon.