# Felnőtt egyéni úszásoktatás

Tapasztalataink szerint egyre több felnőtt határozza el, hogy szeretne megtanulni úszni. Van, aki egyáltalán nem tud, mert - esetleg egy gyermekkori rossz emlék miatt - fél a víztől, van, aki még egy úszásnemben szeretne szabályosan, jó technikával úszni. Van, aki tudja, hogy rossz technikával úszik, nem halad, közben mégis hamar elfárad, és még sorolhatnánk.

Ilyen igények esetén felnőtt egyéni vízhez szoktatást, úszásoktatást, technikajavítást tartunk megbeszélés szerinti időpontban szombatonként és hétköznap kora reggel, illetve délelőttönként. A foglalkozás 30-45-60 perces szakszerű oktatást tartalmaz a megfelelő segédeszközökkel.

Ár: előre megváltott havibérlettel, mely havonta 4 alkalmat tartalmaz, vagy alkalmanként történő fizetéssel.
(Havidíjfizetésnél hiányzás esetén a fennmaradó összeget a következő hónapra jóváírjuk.)

Helyszín az Újhegyi Uszoda, de egyéni igény szerint Budapest egyéb uszodáiban is van lehetőség az úszástanulásra.

Érdeklődni és jelentkezni Bálint Adánál lehet a balint.ada@eletunkamozgas.hu címen vagy a 70 2859251 telefonszámon.